Source: http://www.csmoradea.ro/events/lnbm-etapa-23-2/
Timestamp: 2018-01-20 22:31:32+00:00

Document:
www.csmoradea.ro | LNBM, Etapa 23
LNBM, Etapa 23
Faza a 2-a în sezonul regulat al Ligii Naționale de baschet masculine – ediția 2015/16 cu o deplasare complicată pentru CSM CSU Oradea. Roș-albaștrii au jucat la Sibiu, în compania lui CSU Atlassib din localitate. Meciul a avut nevoie de o repriză suplimentară pentru stabilirea învingătoarei, rezultatul final fiind de 83-79 în favoarea bihorenilor.
CSM-ul a început partida cu Franklin, Mandache, Barnette, Lucic și Nuhanovic. În schimb, gazdele au apelat la o formulă de start inedită cu Mijajlovic, Tincu, Lawrence, Paul și Harrison. Partida a demarat în nota de dominare a echipei gazdă care a reușit să se desprindă la 3-4 posesii încă din primele minute de joc. Oradea a avut mari dificultăți în ambele faze ale jocului, Cristian Achim fiind nevoit să ceară devreme un prim timp de odihnă. Nuhanovic și Barnette au comis câte două greșeli personale în secvența inaugurală, pe care Sibiul a încheiat-o în avantaj, scor 25-17. De notat că în primul sfert, Oradea a jucat atât cu Țîbîrnă, cât și cu Zupan la poziția 5.
Sfertul al 2-lea începe cu Petrișor, Markovic, Mandache, Lucic și Nuhanovic. Formația gazdă a găsit soluții de a se menține în avantaj pe tabela de marcaj. Igor Mijajlovic a transformat de la mare distanță, după care Boris Lalovic a pedepsit apărarea zonă a orădenilor. CSM-ul s-a apărat prea aproape de propriul coș, fiindu-i dificil să împingă echipa adversă la depărtare. Acest lucru s-a reglat spre finalul reprizei, însă în pofida unor reușite de pe semicerc, semnate Markovic, Pașca și Barnette, jocul ofensiv al bihorenilor nu a mai fost la fel de strălucit. Dincolo de imprecizia de la finalizare, lucru cumva firesc, jocul CSM-ului nu a avut suficient ritm și a comis prea multe erori în faza de construcție, uneori chiar de la prima pasă. Chiar și așa, bihorenii au avut ultima posesie a reprizei, dar nu au reușit să o fructifice. După 20 minute de joc scorul era de 39-38 în favoarea echipei din Sibiu.
Repriza a 2-a începe cu Franklin, Mandache, Barnette, Lucic și Nuhanovic. Oradea trece pentru prima dată în avantaj în minutul 22, cu o reușită a lui Barnette pe final de atac. Paul de la formația gazdă comite a 4-a greșeală personală, moment în care Lalovic revine pe parchet. CSM-ul reușește un parțial de 8-0, moment în care Dan Fleșeriu solicită timp de odihnă pentru echipa gazdă, în minutul 23. Sibiul continuă să joace cu Gilbert la poziția 3, lucru pe care nu l-a făcut în prealabil în acest sezon. Roș-așbaștrii irosesc mai multe oportunități de la linia de pedeapsă, cât și din acțiune. Zupan este retrimis pe parchet în minutul 26 al partidei. El recuperează ofensiv și pune mingea în coș pentru două puncte, iar Franklin punctează pe pătrundere. Barnette îl servește pe Mandache pentru primele sale puncte în această partidă. Andrei împarte apoi două libere, iar apoi înscrie de pe semicerc. Sfertul 3 se încheie cu scorul de 59-51 în favoarea CSM-ului.
Sfertul 4 este deschis de Petrișor, Markovic, Barnette, Pașca și Zupan. Gazdele obțin mai multe recuperări ofensive reușind să marcheze. De asemenea, gazdele marchează pe contraatac și se apropie la un singur punct în minutul 33. Cristian Achim solicită timp de odihnă. Mijajlovic comite un fault antisportiv asupra lui Mandache, după ce jucătorul CSM-ului a izbutit o intercepție pentru a opri contraatacul amfitrionilor. Mandache înscrie liberele, dar Oradea nu poate marca din acțiune. Hardy răspunde după o recuperare ofensivă. Markovic înscrie de pe semicerc, dar Paul îi răspunde imediat. Franklin înscrie pe pătrundere la jumătatea secvenței decisive. Sibiul egalează la 65 pe fondul unui joc cu Lalovic și Paul împreună pe parchet. Cel din urmă este descalificat, iar Mandache punctează de pe semicerc. Barnette este trimis în teren pentru prima dază la poziția 4 în această confruntare. Franklin îl atacă pe Calotă și obține o vizită la linia de pedeapsă, însă este precis doar pe jumătate. Nuhanovic irosește la rândul său două libere. Sibiul profită și egalează prin tripla lui Calotă în penultimul minut de joc. Nuhanovic comite fault în atac. Același jucător ratează din apropierea coșului, dar Sibiul greșește finalizarea prin Calotă. Franklin este liber pe semicerc de unde transformă cu 15 secunde înainte de final, pentru un avantaj de trei puncte în favoarea CSM-ului. Gazdele cer timp de odihnă. Orădenii nu fac fault, iar Lalovic transformă de pe semicerc la a 2-a încercare pentru a trimite meciul în prelungiri.
Oradea începe repriza suplimentară cu Franklin, Mandache, Markovic, Barnette și Zupan. Gazdele au prima posesie, dar greșesc. În schimb, CSM-ul are în continuare probleme la linia de pedeapsă. Calotă transformă două libere și aduce Sibiul la conducere. Mandache aduce primul coș din acțiune pentru Oradea în repriza suplimentară, după care Markovic îl secondează. Ambele echipe irosesc mai multe oportunități de a marca, însă CSM-ul are un avantaj de o posesie la intrarea în ultimul minut. Zupan este sancționat cu a 4-a greșeală personală și Calotă este trimis la linia de pedeapsă pentru trei libere. Acesta aduce Sibiul în avantaj, moment în care Cristian Achim solicită timp de odihnă. Markovic punctează pe pătrundere și aduce Oradea în avantaj. Sibiul ratează la următoarea posesie, iar Markovic este trimis la linia de pedeapsă. El transformă de ambele ori și desprinde CSM-ul la trei puncte cu 11 secunde înainte de final, moment în care Dan Fleșeriu cere timp de odihnă. Calotă împarte două libere, iar Mandache înscrie ultimul coș pentru a stabili rezultatul final, în favoarea CSM-ului.
CSM CSU Oradea susține primul joc din faza a 2-a în sezonul regulat al Ligii Naționale de baschet masculin – ediția 2015/16, la Sibiu, în compania lui CSU Atlassib din localitate. Confruntarea are loc la Sala Transilvania, în cursul serii de luni (22.02), cu începere de la ora 18:00.
Roș-albaștrii se prezintă în localitatea de pe Cibin cu o serie activă de zece victorii în toate competițiile. Oradea are 8 victorii consecutive în campionat și se situează pe primul loc al clasamentului.
CSU Atlassib Sibiu a pierdut ultimele două jocuri din prima fază a sezonului regulat. Ardelenii au jucat în aceste partide fără căpitanul Octavian Popa Calotă, unul dintre cei mai importanți jucători autohtoni din Liga Națională și liderul galben-albaștrilor în ultimii ani.
Similar confruntării anterioare, desfășurată la Oradea pe 13 februarie, misiunea roș-albaștrilor va fi de a limita ritmul de joc pe care Sibiul îl agreează. De asemenea, principalele arme în ofensiva lui CSU rămân neschimbate și anume calitatea atletică, dublată de abilitatea de a trimite mingea în coș de la mare distanță. În plus, Kevin Hardy este unul dintre cei mai periculoși jucători din LNBM pe pătrundere.
CSM-ul parcurge o perioadă foarte bună din punct de vedere ofensiv. Acest lucru este subliniat de procentajul de 46% la aurncările de trei puncte în ultimele șase meciuri disputate, perioadă în care Oradea a avut o medie de aproape 13 reușite de pe semicerc/meci. Pe de altă parte, bihorenii s-au remarcat în destule jocuri prin nivelul de apărare, lucru îmbucurător și care vine să evidențieze capacitatea acestei echipe de a juca eficient în ambele faze ale jocului.
Faptul că locul de desfășurare al meciului se schimbă contează. În primul rând pentru că CSM CSU Oradea se simte extrem de bine în propria arenă, în fața propriilor susținători. În cel de-al 2-lea, același lucru este valabil și pntru CSU Atlassib Sibiu. Sala Transilvania poate să fie un loc extrem de dificil pentru oaspeți.
Meciul este transmis în direct la DigiSport 3.
Sibiu Oradea
78,0 Pt. Marcate 80,1
77,8 Pt. Primite 74,0
34,7 Recuperări 37,5
10,5 Rec. Ofensive 11,6
16,5 Pase dec. 17,9
7,5 Mingi câștigate 7,5
12,5 Mingi pierdute 14,7
21,9 Faulturi 19,3
50,6% 2 pt% 52,8%
34,2% 3 pt% 37,6%
71,2% 1 pt% 70,6%
K. Hardy (20.2) Eficiență S. Barnette (16.6)
K. Hardy (15.9) Puncte R. Markovic (13.7)
K. Hardy (7.5) Recuperări S. Barnette (7.7)
O. Popa Calotă (4.5) Pase decisive W. Franklin (5.2)
K. Hardy (35:40) Minute W. Franklin (30:09)
CSU Atlassib Sibiu vs Phoenix Galați 85-80
SCM U Craiova vs CSU Atlassib Sibiu 94-83
CSU Atlassib Sibiu vs Gaz Metan Mediaș 78-65
Dinamo București vs CSU Atlassib Sibiu 90-78
CSM CSU Oradea vs SCM U Craiova 75-70
Phoenix Galați vs CSM CSU Oradea 106-110
CSM CSU Oradea vs Dinamo București 92-81
Ambele echipe au câte șapte jucători străini în lot și pot înscrie cel mult șase pe foaia oficială a unui meci.
Octavian Popa Calotă a absentat la ultimele două meciuri ale lui CSU Atlassib Sibiu.
Prima confruntare oficială directă a avut loc pe 3 decembrie 2005, la Arena Antonio Alexe din Oradea. Oaspeții s-au impus atunci cu scorul de 78-53.
Au urmat cinci victorii pentru gazde, CSM-ul bifând primul succes în compania Sibiului pe 13 ianuarie 2007, tot la Oradea. Rezultatul final a fost de 81-56.
Scorul general al confruntărilor directe oficiale este de 12-12, conform totalbaschet.ro. La Oradea, scorul era de 8-4 pentru CSM, iar la Sibiu este de 8-4 pentru CSU.
În sezonul regulat, scorul este de 12-10 pentru Oradea. În Cupa României este de 2-0 pentru Sibiu.
În acest sezon competițional, cele două echipe s-au confruntat în două rânduri, ambele partide fiind câștigate de orădeni cu 89-68 (la Sibiu), respectiv 91-77 (la Oradea).
De la numirea lui Cristian Achim în funcția de antrenor principal, CSM Oradea are 9-6 în duelurile cu Sibiul.
Cupa României – Faza 2, retur
LNBM, Etapa 24
Declarații Cristian Achim după meciul cu BC Mure..
Echipa U20 a terminat turneul de la Cluj cu victor..
Meciul SCM U Craiova vs CSM CSU Oradea se va juca în devans, pe 31 ianuarie
Pe scurt despre CSM CSU Oradea vs BC Mureș, scor 108-55
CSM Digi Oradea s-a calificat în semifinalele Cupei României la polo
Tudor Botea a fost transferat la CSM Oradea
Handbal (273)

References: CSM 

CSM 
 CSM 

CSM 
 CSM 

CSM 
 CSM 
 CSM 
 CSM 

CSM 
 CSM